ΓΡΑΠΤΗ ΕΡΩΤΗΣΗ P-1261/01

υποβολή: Graham Watson (ELDR) προς την Επιτροπή

(19 Απριλίου 2001)

Θέμα: Οικονομική βοήθεια για το Ανατολικό Τιμόρ

Τι μέτρα λαμβάνει η ΕΕ για να προωθήσει την άμεση συμμετοχή του λαού του Τιμόρ στην ανάπτυξη πλουραλιστικής δημοκρατικής κοινωνίας, δεδομένης της πλήρους έλλειψης σχετικήςποδομής, δεδομένης της μεγάλης δυσφορίας για την παρουσία των ΗΕ και δεδομένης της συνεχιζόμενης διακοινοτικής δυσπιστίας; Τι είδους πιέσεις μπορεί να ασκήσει η Επιτροπή για την ίση μεταχείριση της Προτεσταντικής και της Καθολικής κοινότητας;

Καθώςπάρχουν πληροφορίες ότι τα εγκλήματα πολέμου που διαπράχθηκαν κατά τον πόλεμο του Τιμόρ θα μείνουν ίσως ατιμώρητα, τι μέτρα λαμβάνει η ΕΕ ώστε να αποκτήσει το κοινό εμπιστοσύνη ότι θα αποδοθεί πράγματι δικαιοσύνη, στο πλαίσιο των κινήσεων για συμφιλίωση; θεωρεί η Επιτροπή ότι θα ήταν σκόπιμο να συσταθεί Επιτροπή Αλήθειας και Συμφιλίωσης, κατά το πρότυπο της Νότιας Αφρικής;

Απάντηση του κ. Patten εξ ονόματος της Επιτροπής

(7 Μαΐου 2001)

Η Επιτροπή συμμερίζεται τις απόψεις του Αξιότιμου Μέλους του Κοινοβουλίου σχετικά με την ανάγκη στήριξης της ανάπτυξης πολυφωνικής δημοκρατικής κοινωνίας στο Ανατολικό Τιμόρ.

Στο πλαίσιο των δραστηριοτήτων της στο εν λόγω έδαφος, η Επιτροπή καθόρισε ένα σύνολο προτεραιοτήτων που εντάχθηκαν σε χωριστά προγράμματα ανθρωπιστικής βοήθειας, αποκατάστασης και ανάπτυξης:

- Μετά τις βιαιοπραγίες του Σεπτεμβρίου 1999, η παροχή ανθρωπιστικής βοήθειας απέκτησε επείγοντα χαρακτήρα. Η βοήθεια αυτή, ειδικά στον τομέα της δημόσιαςγείας, εξακολουθεί να χρηματοδοτείται από την Υπηρεσία Ανθρωπιστικής Βοήθειας της Ευρωπαϊκής Κοινότητας (ECHO)"

- Από την αρχή της διαδικασίας ανεξαρτησίας, αναγνωρίστηκε επίσης ότι οι εκκολαπτόμενες διαρθρώσεις της νέας διοίκησης θα χρειάζονταν ενίσχυση. Για το λόγο αυτό, η Επιτροπή συμμετείχε στη χρηματοδότηση τωνπηρεσιών του ΟΗΕ στο Ανατολικό Τιμόρ (UNTAET)"

- Ταυτόχρονα, χρηματοδοτήθηκε η αποκατάσταση τωνποδομών και τωνπηρεσιώνγειονομικής περίθαλψης μέσω του Ταμείου για το Ανατολικό Τιμόρ (TFET). Χορηγήθηκε ήδη βοήθεια από το εν λόγω Ταμείο το 2000 και το 2001 και θα χορηγηθεί και στο μέλλον"

- Όσον αφορά τη μακροπρόθεσμη προοπτική ανάπτυξης, η Επιτροπή καταρτίζει ήδη το πρόγραμμά της για την περίοδο 2002-2006. Θα δοθεί ιδιαίτερη προσοχή στους τομείς που αναμένεται ότι θα επιφέρουν τα μέγιστα αποτελέσματα όσον αφορά τις εξακριβωμένες ανάγκες και προστιθέμενη αξία στην κοινοτική χρηματοδότηση.

Τέλος, σύμφωνα με το συμφωνηθέν πολιτικό χρονοδιάγραμμα, τον Αύγουστο 2001 θα διενεργηθούν οι πρώτες δημοκρατικές εκλογές για συντακτικό κοινοβούλιο. Η Επιτροπή έχει αναλάβει διερευνητικές επαφές στην εν λόγω χώρα για να καθορίσει την ενδεχόμενη στήριξη που θα προσφέρει για το συγκεκριμένο σημαντικό γεγονός. Αυτή η ενίσχυση της εκλογικής διαδικασίας θα αποτελέσει σημαντικό στοιχείο για την εδραίωση της δημοκρατίας στο Ανατολικό Τιμόρ.

Το θέμα των παραβιάσεων των ανθρωπίνων δικαιωμάτων που διαπιστώθηκαν στο Ανατολικό Τιμόρ πρέπει να αντιμετωπιστεί στο πλαίσιο ευρύτερης προοπτικής. Πρώτον, στο εθνικό επίπεδο του Ανατολικού Τιμόρ οι κάτοικοι του οποίου δεν διαθέτουν, μέχρι σήμερα, πολιτικήπευθυνότητα. Η πρώτη κυβέρνηση του ανεξάρτητου Ανατολικού Τιμόρ, που θα αναλάβει καθήκοντα μετά τις εκλογές του Αυγούστου 2001, θα αναλάβει οπωσδήποτε τη δέσμευση να χειριστεί τα θέματα αυτά και η προσπάθειά της θα ενισχυθεί κατάλληλα από την Επιτροπή. Η νέα κυβέρνηση θα εξετάσει το ενδεχόμενο σύστασης επιτροπής αλήθειας και συμφιλίωσης καθώς και άλλες εναλλακτικές λύσεις. Στο μεταξύ, είναι προφανές ότι οιπηρεσίες του ΟΗΕ λαμβάνουν όλα τα δυνατά μέτρα για τη δίκαιη αντιμετώπιση όλων των κοινοτήτων.

Δεύτερο, όσον αφορά το ρόλο τμημάτων των ινδονησιακών ένοπλων δυνάμεων και επιμέρους πολιτών στο πρόσφατο παρελθόν του Ανατολικού Τιμόρ, η Επιτροπή δεν παύει ναπενθυμίζει με τον κατάλληλο τρόπο στην ινδονησιακή κυβέρνηση τηνποχρέωσή της να φέρει τους παραβάτες ενώπιον της δικαιοσύνης.